**Hortobágy Község Önkormányzata Képviselő-testületének .../2022. (XII. 20.) önkormányzati rendelete**

**az önkormányzat szervezeti és működési szabályzatáról szóló 10/2021. (VI.30.) önkormányzati rendelet módosításáról**

Hortobágy Község Önkormányzatának Képviselő-testülete az Alaptörvény 32. cikk (2) bekezdésében foglalt felhatalmazás alapján, az Alaptörvény 32. cikk (1) bekezdés d) pontjában, valamint Magyarország helyi önkormányzatairól szóló 2011. évi CLXXXIX. törvény 53. § (1) bekezdésben meghatározott feladatkörében eljárva a következőket rendeli el:

**1. §**

Az önkormányzat szervezeti és működési szabályzatáról szóló 10/2021. (VI. 30.) önkormányzati rendelet 2. § (4) bekezdés b) pontja helyébe a következő rendelkezés lép:

*(A képviselő-testület szervei: )*

„*b)* a bizottság, ”

**2. §**

Az önkormányzat szervezeti és működési szabályzatáról szóló 10/2021. (VI. 30.) önkormányzati rendelet 5. § (2) bekezdés e) pont ed) alpontja helyébe a következő rendelkezés lép:

*(Átruházott hatáskörben a Balmazújvárosi Kistérség Többcélú Társulása
útüzemeltetés és fenntartás tekintetében:)*

„*ed)* gyepmesteri feladatok, állati hulladékok gyűjtésének és ártalmatlanításának közös szervezése a vonatkozó jogszabályok alapján”

**3. §**

Az önkormányzat szervezeti és működési szabályzatáról szóló 10/2021. (VI. 30.) önkormányzati rendelet 9. § (1) bekezdése helyébe a következő rendelkezés lép:

„(1) A képviselő-testület ülését a polgármester, távollétében az alpolgármester hívja össze. Mindkettőjük akadályoztatása esetén a Gazdasági- Ügyrendi- és Szociális Bizottság elnöke hívja össze az ülést.”

**4. §**

Az önkormányzat szervezeti és működési szabályzatáról szóló 10/2021. (VI. 30.) önkormányzati rendelet 11. § (1) bekezdése helyébe a következő rendelkezés lép:

„(1) A képviselő-testület ülését a polgármester, távollétében az alpolgármester, mindkettőjük akadályoztatása esetén a Gazdasági- Ügyrendi- és Szociális Bizottság elnöke vezeti az ülést.”

**5. §**

Az önkormányzat szervezeti és működési szabályzatáról szóló 10/2021. (VI. 30.) önkormányzati rendelet 15. § (9) bekezdése helyébe a következő rendelkezés lép:

„(9) A Mötv. 46. § (2) bekezdésében meghatározott esetekben titkos szavazást rendelhet el, melyet Gazdasági- Ügyrendi- és Szociális Bizottság bonyolít le a (10) bekezdésben meghatározott módon.”

**6. §**

Az önkormányzat szervezeti és működési szabályzatáról szóló 10/2021. (VI. 30.) önkormányzati rendelet 12. alcím címe helyébe a következő rendelkezés lép:

**„12. A képviselő-testület bizottsága”**

**7. §**

(1) Az önkormányzat szervezeti és működési szabályzatáról szóló 10/2021. (VI. 30.) önkormányzati rendelet 20. § (1) és (2) bekezdése helyébe a következő rendelkezések lépnek:

„(1) A képviselő-testület feladatainak eredményesebb ellátása érdekében létrehozza a Gazdasági- Ügyrendi- és Szociális Bizottságot 3 fő testületi képviselő taggal, melyből egy tag a bizottság elnöke.

(2) A bizottság tagjainak és a bizottság elnökének megválasztására a polgármester tesz javaslatot. A bizottság összetételét a 2. melléklet tartalmazza.”

(2) Az önkormányzat szervezeti és működési szabályzatáról szóló 10/2021. (VI. 30.) önkormányzati rendelet 20. § (4) bekezdése helyébe a következő rendelkezés lép:

„(4) A bizottság feladatkörének megfelelően fejti ki tevékenységét.”

**8. §**

Az önkormányzat szervezeti és működési szabályzatáról szóló 10/2021. (VI. 30.) önkormányzati rendelet 21. § (6) bekezdése helyébe a következő rendelkezés lép:

„(6) A bizottság munkájába annak eredményes ellátása érdekében szakértőként nem bizottsági tagokat is bevonhat.”

**9. §**

Az önkormányzat szervezeti és működési szabályzatáról szóló 10/2021. (VI. 30.) önkormányzati rendelet 22. § (2) bekezdése helyébe a következő rendelkezés lép:

„(2) Gazdasági- Ügyrendi- és Szociális Bizottság előzetes állásfoglalása szükséges

*a)* a tárgyévi költségvetés és zárszámadás,

*b)* gazdasági program,

*c)* a Helyi Építésügyi Szabályzat és Szabályozási terv,

*d)* a környezet-, és természetvédelmi tárgyú rendeletek megalkotása, módosítása, környezetvédelmi program,

*e)* oktatási-nevelési intézmény alapítása, átszervezése, megszüntetése,

*f)* a Szervezeti-és Működési Szabályzat jóváhagyása,

*g)* a szociális jellegű előirányzatok és

*h)* szociális tárgyú rendeletek megalkotása, módosítása tekintetében.”

**10. §**

Az önkormányzat szervezeti és működési szabályzatáról szóló 10/2021. (VI. 30.) önkormányzati rendelet 24. §-a helyébe a következő rendelkezés lép:

**„24. §**

A bizottság ügyviteli feladatainak ellátásáért a jegyző felel, aki a bizottság ülésein tanácskozási joggal vesz részt.”

**11. §**

Az önkormányzat szervezeti és működési szabályzatáról szóló 10/2021. (VI. 30.) önkormányzati rendelet 13. alcím címe helyébe a következő rendelkezés lép:

**„13. A bizottság feladatai”**

**12. §**

Az önkormányzat szervezeti és működési szabályzatáról szóló 10/2021. (VI. 30.) önkormányzati rendelet 25. § (4) bekezdése helyébe a következő rendelkezés lép:

„(4) Gazdasági- Ügyrendi- és Szociális Bizottság

*a)* Véleményezi és ellenőrzi az önkormányzat éves költségvetését, valamint a végrehajtásról szóló éves beszámoló tervezeteit.

*b)* javaslatot tehet az önkormányzat hatékony gazdálkodásának megszervezésére és kialakítására.

*c)* Figyelemmel kíséri év közben a gazdálkodás menetét, ennek során - szükség esetén - javaslatot tesz a pénzeszközök átcsoportosítására.

*d)* Javaslatot tehet hitel felvételére, ill. vizsgálja a hitelfelvétel indokait, gazdasági megalapozottságát.

*e)* Ellenőrizheti a pénzkezelési szabályzat megtartását, a bizonylati rend és bizonylati fegyelem érvényesítését.

*f)* A testület felkérésére figyelemmel kíséri és ellenőrzi az önkormányzati intézmények gazdálkodási tevékenységét.

*g)* Javaslatot tesz az önkormányzat anyagi helyzetének jobbítására, bevételi források feltárására.

*h)* A települést érintő fejlesztési, beruházási javaslatokat kidolgozza.

*i)* Véleményezi az önkormányzat vagyonát, tulajdonát érintő döntések meghozatalát, kérelmek elbírálását.

*j)* Az idegenforgalomban működő szervekkel együttműködve elkészíti a települési idegenforgalmi fejlesztési javaslatot.

*k)* Véleményezi a képviselő-testület idegenforgalmi tárgyú előterjesztéseit.

*l)* Figyelemmel kíséri a település közigazgatási területén lévő üzemek, vállalatok, vállalkozások működését, fejlesztési, beruházási tevékenységét a község környezetvédelme szempontjából.

*m)* A környezet- és természetvédelmi feladatok településszintű összehangolása a község középtávú rendezési tervének kialakítása során.

*n)* Közreműködik a település környezetvédelméről szóló önkormányzati rendelet megalkotásának elkészítésében, végrehajtásának ellenőrzésében.

*o)* Javaslatot tesz helyi jelentőségű védett természeti értékek kijelölésére.

*p)* Megvizsgálja a képviselők összeférhetetlenségi ügyeit és erről tájékoztatja a képviselő-testületet.

*q)* Közreműködik a Szervezeti-és Működési Szabályzat kidolgozásában, vizsgálja hatályosulását, szükség esetén javaslatot tesz módosítására, vagy új szabályzat alkotására.

*r)* Ellátja a képviselő-testület titkos szavazásának lebonyolításával kapcsolatos teendőket.

*s)* Figyelemmel kíséri az önkormányzat szerveinek szabályszerű működését.

*t)* Átveszi az összeférhetetlenség megszüntetésére irányuló lemondó nyilatkozatot a települési képviselőtől a Mötv. 37. § (1) bekezdése alapján.

*u)* Ellátja az önkormányzati képviselők és a nem képviselő bizottsági tagok vagyonnyilatkozatának nyilvántartásával és ellenőrzésével kapcsolatos feladatokat.

*v)* Figyelemmel kíséri a közös önkormányzati hivatal hortobágyi kirendeltségének egészségügyi, szociális tevékenységét, segítséget nyújt azok ellátásában.

*w)* Figyelemmel kíséri a hátrányos helyzetű családok körülményeit, s a problémák megoldására javaslatokat, programokat dolgoz ki.

*x)* Véleményezi az önkormányzat éves költségvetésének szociális jellegű előirányzatait.

*y)* Közreműködik a település szociális tárgyú önkormányzati rendeleteinek megalkotásában és módosításának előkészítésében és véleményezi azt a képviselő-testület elő terjesztést megelőzően.

*z)* Közreműködik és véleményezi a település közbiztonsági programját az alapfokú oktatási intézmények vezetője, a háziorvos, a védőnő, a gyermekjóléti és családsegítő szolgálat munkatársai és a körzeti megbízott bevonásával, és közreműködik az abban foglaltak végrehajtásában.”

**13. §**

Az önkormányzat szervezeti és működési szabályzatáról szóló 10/2021. (VI. 30.) önkormányzati rendelet 26. § (3) bekezdés a) pontja helyébe a következő rendelkezés lép:

*(A települési képviselő kötelezettségei: )*

„*a)* tevékenyen részt vesz a képviselő-testület munkájában,”

**14. §**

Az önkormányzat szervezeti és működési szabályzatáról szóló 10/2021. (VI. 30.) önkormányzati rendelet 28. § (3) bekezdés f) és g) pontja helyébe a következő rendelkezések lépnek:

*(A polgármester általános feladatai:)*

„*f)* a települési képviselők és bizottságok munkájának segítése,

*g)* kapcsolattartás a külföldi partnertelepülések képviselőivel,”

**15. §**

(1) Az önkormányzat szervezeti és működési szabályzatáról szóló 10/2021. (VI. 30.) önkormányzati rendelet 33. § (1) bekezdése helyébe a következő rendelkezés lép:

„(1) A rendelet-tervezetet a jegyző irányításával a közös önkormányzati hivatal hortobágyi kirendeltsége készíti el. Az előkészítéssel a képviselő-testület megbízhatja bizottságát, vagy az előkészítésre külön bizottságot hozhat létre. A tervezet előkészítéséhez a képviselő-testület külső szakértőt is felkérhet.”

(2) Az önkormányzat szervezeti és működési szabályzatáról szóló 10/2021. (VI. 30.) önkormányzati rendelet 33. § (3) bekezdése helyébe a következő rendelkezés lép:

„(3) A rendeletek hivatalos kihirdetése nemzeti jogszabálytár elektronikus felületén és helyben szokásos módon, a Balmazújvárosi Közös Önkormányzati Hivatal Hortobágyi Kirendeltségének épületében elhelyezett hirdetőtáblán történik.”

**16. §**

(1) Az önkormányzat szervezeti és működési szabályzatáról szóló 10/2021. (VI. 30.) önkormányzati rendelet 1. melléklete az 1. melléklet szerint módosul.

(2) Az önkormányzat szervezeti és működési szabályzatáról szóló 10/2021. (VI. 30.) önkormányzati rendelet 2. melléklete a 2. melléklet szerint módosul.

(3) Az önkormányzat szervezeti és működési szabályzatáról szóló 10/2021. (VI. 30.) önkormányzati rendelet 3. melléklete helyébe a 3. melléklet lép.

**17. §**

Hatályát veszti az önkormányzat szervezeti és működési szabályzatáról szóló 10/2021. (VI. 30.) önkormányzati rendelet

*a)* 7. § (4) bekezdése,

*b)* 22. § (1) bekezdése,

*c)* 23. §-a,

*d)* 25. § (1)–(3) bekezdése,

*e)* 2. melléklet 1. pontja.

**18. §**

Ez a rendelet 2023. január 1-jén lép hatályba.

*1. melléklet a .../2022. (XII. 20.) önkormányzati rendelethez*

1. Az önkormányzat szervezeti és működési szabályzatáról szóló 10/2021. (VI. 30.) önkormányzati rendelet 1. mellékletében foglalt táblázat A:7 mezője helyébe a következő mező lép:

„

|  |  |
| --- | --- |
|  | ***(A)*** |
| *(****7****)* | Dr. Varga Annamária |

”

*2. melléklet a .../2022. (XII. 20.) önkormányzati rendelethez*

1. Az önkormányzat szervezeti és működési szabályzatáról szóló 10/2021. (VI. 30.) önkormányzati rendelet 2. melléklet címe helyébe a következő rendelkezés lép:

**„Az önkormányzat bizottsága és a bizottság tagjai”**

2. Az önkormányzat szervezeti és működési szabályzatáról szóló 10/2021. (VI. 30.) önkormányzati rendelet 2. melléklet 2. pontja helyébe a következő pont lép:

„2. Gazdasági- Ügyrendi- és Szociális Bizottság

2.1. Fülöp Bernadett elnök

2.2. Gál Gergő

2.3. Köteles Beáta”

*3. melléklet a .../2022. (XII. 20.) önkormányzati rendelethez*

„*3. melléklet*

**Az önkormányzat által ellátott feladatok kormányzati funkciói**

1. Államháztartási szakágazat: 841105 Helyi önkormányzatok és társulások igazgatási tevékenysége

2. Kormányzati funkciók:

2.1. 011130 Önkormányzatok és önkormányzati hivatalok jogalkotó és általános igazgatási tevékenysége

2.2. 013320 Köztemető -fenntartás és-működtetés

2.3. 013350 Az önkormányzati vagyonnal való gazdálkodással kapcsolatos feladatok

2.4. 016010 Országgyűlési, önkormányzati és európai parlamenti képviselőválasztásokhoz kapcsolódó tevékenységek

2.5. 016020 Országos és helyi népszavazással kapcsolatos tevékenységek

2.6. 032020 Tűz-és katasztrófavédelmi tevékenységek

2.7. 041233 Hosszabb időtartamú közfoglalkoztatás

2.8. 041237 Közfoglalkoztatási mintaprogram

2.9. 045160 Közutak, hidak, alagutak üzemeltetése, fenntartása

2.10. 045170 Parkoló, garázs üzemeltetése, fenntartása

2.11. 047120 Piac üzemeltetése

2.12. 047320 Turizmusfejlesztési támogatások és tevékenységek

2.13. 047410 Ár-és belvízvédelemmel összefüggő tevékenységek

2.14. 052020 Szennyvíz gyűjtése, tisztítása, elhelyezése

2.15. 064010 Közvilágítás

2.16. 066010 Zöldterület-kezelés

2.17. 066020 Város-,községgazdálkodási egyéb szolgáltatások

2.18. 074031 Család és nővédelmi egészségügyi gondozás

2.19. 074032 Ifjúság-egészségügyi gondozás

2.20. 082042 Könyvtári állomány gyarapítása, nyilvántartása

2.21. 082091 Közművelődés-közösségi és társadalmi részvétel fejlesztése

2.22. 082092 Közművelődés-hagyományos közösségi kulturális értékek gondozása

2.23. 082094 Közművelődés-kulturális alapú gazdaságfejlesztés

2.24. 086020 Helyi térségi közösségi tér biztosítása, működtetése

2.25. 086090 Egyéb szabadidős szolgáltatás

2.26. 091140 Óvodai nevelés, ellátás működtetési feladatai

2.27. 096015 Gyermekétkeztetés köznevelési intézményben

2.28. 096030 Köznevelési intézményben tanulók lakhatásának biztosítása

2.29. 106020 Lakásfenntartással, lakhatással összefüggő ellátások

2.30. 107051 Szociális étkeztetés szociális konyhán

2.31. 107052 Házi segítségnyújtás

2.32. 107055 Falugondnoki, tanyagondnoki szolgáltatás

2.33. 107060 Egyéb szociális pénzbeli és természetbeni ellátások, támogatások

2.34. 107080 Esélyegyenlőség elősegítését célzó tevékenységek és programok

2.35. 082063 Múzeumi kiállítási tevékenység”